钦定古今图书集成/明伦汇编/官常典/第748卷 > 黄章衮 陈巡检 朱藩与
## 钦定古今图书集成/明伦汇编/官常典/第748卷 > 黄章衮 陈巡检 朱藩与

按《德安府志》：“章衮守备，崇祯十四年，奉委来守。因城
平无据，率兵垒南门楼台为堡，乃聚众千有馀人。七
月二十二日，闯贼李自成突至围堡，诱之降，章衮不
从，同陈巡检荫生朱藩与誓死战守。贼攻未下，设巨
炮击破，章衮与千众同死堡中。楚抚宋一鹤闻之，亲
至祭诸死难者于南门楼下。”